
Na podlagi 52. člena v zvezi z 68. in 69. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18, 79/18 in 78/23 – ZORR) ter 19. člena Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja Ministrstvo za pravosodje, Uprava Republike Slovenije za izvrševanje kazenskih sankcij,
NAMERO O ODDAJI
 NEPREMIČNIN V BREZPLAČNO UPORABO

Naziv, sedež organizatorja in upravljavca stvarnega premoženja:

Ministrstvo za pravosodje, Uprava Republike Slovenije za izvrševanje kazenskih sankcij, Beethovnova ulica 3, 1000 Ljubljana.

Predmet oddaje v brezplačno uporabo:

Nepremičnini s parcelnima št. 1754 in 1755/1, obe k. o. 1409 Brezovica. 
Nepremičnini se oddajata v brezplačno uporabo za izvajanje dejavnosti čebelarstva s postavitvijo in uporabo učnega čebelnjaka, z namenom ohranjanja čebelarstva, zagotavljanja opraševanja ter varovanja naravnega okolja in biotske raznovrstnosti.
Nepremičnini se oddajata v brezplačno uporabo za obdobje petih let, predvidoma od 1. 9. 2026 do 31. 8. 2031.
Pogodba o brezplačni uporabi bo po poteku 20 dni od objave te namere na spletni strani upravljavca sklenjena z nevladno organizacijo, ki deluje v javnem interesu in izpolnjuje zakonske pogoje za brezplačno uporabo.
Uporabnik bo dolžan plačevati obratovalne stroške, stroške rednega vzdrževanja in ter morebitne druge stroške, določene v pogodbi o brezplačni uporabi.
Ponudba:

Ponudnik mora poslati ponudbo v 20 dneh od dneva objave namere na spletni strani upravljavca na elektronski naslov: gp.ursiks@gov.si ali s priporočeno pošiljko na naslov: Uprava Republike Slovenije za izvrševanje kazenskih sankcij, Beethovnova ulica 3, 1000 Ljubljana. Upoštevane bodo vse ponudbe, ki bodo prispele na elektronski naslov do izteka roka za oddajo ponudb oziroma ki bodo oddane po pošti z oznako priporočeno najkasneje zadnji dan roka za oddajo ponudb. 
Pisna ponudba mora vsebovati: 
· naziv in sedež ponudnika,

· matično številko,

· davčno številko,

· podatke o zakonitem zastopniku,

· izpis iz ustreznega registra,

· dokazila o izpolnjevanju pogojev iz 68. člena ZSPDSLS-1,

· podpis zakonitega zastopnika,

· žig, če ga ponudnik uporablja.
Ogled, dodatna pojasnila in kontakt:

Ogled je možen po predhodni najavi.
Ponudniki lahko postavijo vprašanja in zahteve za dodatna pojasnila na elektronski naslov: gp.ursiks@gov.si.

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Uprave Republike Slovenije za izvrševanje kazenskih sankcij je objavljeno na spletni strani: https://www.gov.si/assets/organi-v-sestavi/URSIKS/Dokumenti/Publikacije/Obvestilo-zunanjim-osebam-glede-obdelave-osebnih-podatkov.pdf 
Upravljavec si pridružuje pravico, da lahko do sklenitve pogodbe brez obrazložitve in brez odškodninske odgovornosti ustavi postopek oddaje nepremičnine v brezplačno uporabo.
Janja Pahor Mohorič
sekretarka
vodja Sektorja za splošne zadeve
Poslano:

· Objavljeno na spletni strani upravljavca
3

